डोनाल्ड ए. ग्लेसर मूल कणों का अध्ययन कर रहे थे। उन्हें इस अध्ययन में प्रचलित क्लाउड चैम्बर के उपयोग से दिक्कतें आ रही थी। क्योंकि इसमें अध्ययन के लिए प्रवेश करने वाले ‘आवेशित कण’ हवा से गुजर कर आगे चल कर चैम्बर में प्रयुक्त धातु की प्लेट से टकराते थे। इससे पूरी घटना को रिकार्ड करने में समस्या आती थी। दूसरी बड़ी समस्या उन्हें इस चैम्बर को हर घटना के बाद प्रयोग के लिए रि-सेट करने के रूप में मिल रही थी। उन्होंने देखा कि चैम्बर में प्रवेश करने वाले कणों के समयांतराल की तुलना में यह रि-सेट करने में लगने वाला समय बहुत अधिक होता है। अतः उन्होंने इसके विकल्प के बारे में सोचा। उन्हें ‘बुलबुले’ ने प्रेरित किया। इसके बनने की प्रक्रिया को समझ कर उन्होंने मूल कणों के अध्ययन के लिए बेहतर संसूचक ‘बबल चैम्बर’का आविष्कार कर डाला।